

# JÕELÄHTME VALLAVALITSUS

Keskkonnaamet

Päästeamet 07.05.2024 nr 6-4/2344

**Loo alevik Saha tee 11 ja 11c maaüksuste ja lähiala detailplaneering**

Jõelähtme Vallavolikogu võttis 11.04.2024 vastu otsuse nr 186 „Loo alevik Saha tee 11 ja 11c maaüksuste ja lähiala detailplaneeringu algatamine, lähteülesande kinnitamine ja keskkonnamõju strateegilise hindamise algatamata jätmine”.

Algatatava planeeringu ala hõlmab Saha tee 11 (katastritunnus: 24504:003:1013), Saha tee 11c (katastritunnus: 24504:003:0818), Saha tee 11e (katastritunnus: 24504:003:1014), Saha tee 13a (katastritunnus: 24504:003:0046), osa Saha tee lõik 2 (katastritunnus: 24504:003:0964) maaüksusest ca 400 m2 ulatuses. Juurdepääs planeeringu alale on tagatud munitsipaalomandis olevatelt Saha tee lõik 1, Saha tee lõik 2 ja Keskparkla maaüksuselt. Planeeritava ala suuruseks on määratud ca 1,8 ha.

Detailplaneeringu koostamise eesmärgiks on Saha tee 11 olemasoleva Teeninduskeskuse lammutamise järgselt luua eeldused ja võimalused uue ja tänapäevase keskkonna kujundamiseks äri-, büroo ja eluhoonete rajamiseks koos neid teenindava taristu sh liiklus- ja parkimiskorralduse, haljasalade ja väliinventari lahenduste välja töötamisel. Detailplaneering algatatakse kehtivat üldplaneeringut muutvana.

Üldplaneeringut muutva detailplaneeringu keskkonnamõju strateegilise hindamise (edaspidi KSH) vajaduse tuvastamiseks viidi läbi keskkonnamõju hindamise ja keskkonnajuhtimissüsteemi seaduse § 33 lõigetes 3–5 esitatud kriteeriumitel põhinev eelhindamine, mille kohaselt KSH läbiviimine detailplaneeringu koostamisel ei ole eeldatavalt vajalik, kuna planeeritava tegevusega ei kaasne eeldatavalt olulist keskkonnamõju. Kui detailplaneeringu koostamise käigus selgub KSH vajadus, tuleb algatada KSH koostamine.

Otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

[gerli@joelahtme.ee](mailto:gerli@joelahtme.ee)